फिल्मी दुनिया में हीरोहीरोइन के प्रेमप्रसंग पहले भी होते थे. कई मामले काफी गंभीर भी हो जाते थे. लेकिन उस समय दूसरी शादी वहां पर भी प्रचलित नहीं थी. इस का सब से बड़ा उदाहरण अभिनेता अमिताभ बच्चन और रेखा का है. दोनों के बीच प्रेम संबंध बहुत दिनों तक चर्चा में रहे. इस के बाद भी दोनों की शादी नहीं हो पाई. शत्रुघ्न सिन्हा व जितेंद्र भी ऐसे ही कलाकार हैं, जिन के नाम तमाम हीरोइनों के साथ जुड़े पर बात प्रेमप्रसंग से आगे नहीं बढ़ सकी. अपवादस्वरूप कुछ पुराने हीरोहीरोइनों के नाम लिए जा सकते हैं. इन में धर्मेंद्र हेमामालिनी का नाम सब से ऊपर रखा जा सकता है. लेकिन धर्मेंद्र हेमा की शादी में सब कुछ सामान्य पहले भी नहीं था और आज भी नहीं है. धर्मेंद्र की पहली पत्नी और उन के बच्चों ने हेमा को अभी तक नहीं अपनाया है. हेमा अलग रहती हैं. जिन की पहली पत्नी सुजाता बिड़ला थीं.